એણે હુજરને બોલાવ્યો. હુજર સંકોચ સાથે એમોન પાસે આવ્યો. તેને લાગ્યું કે એમોન તેને એ યુવતીની સલાહ માનવાનું કહેશે. પેલી યુવતીને પણ એમ જ લાગ્યું. “એને શૂટ કરી દે.” એમોને હુજરને કહ્યું. હુજરને તેનો હુકમ સમજતાં ખાસ્સી વાર લાગી. “એને શૂટ કરી દે.” એમોને ફરીથી કહ્યું. હુજરે છોકરીનું બાવડું પકડ્યું, અને ગોળી મારવા માટે કોઈક અજ્ઞાત સ્થળે લઈ જવા માટે તેને આગળ કરી. “અહીં જ…” એમોને કહ્યું. “એને અહીં જ શૂટ કર, મારી નજર સામે જ!”